 Momentul în care o bicicletă electrică explodează într-un lift. Cinci oameni au fost răniți.
O bicicletă electrică a explodat într-un lift din China. Cinci persoane, printre care și un bebeluș, au fost rănite. Atenție, imagini ce pot afecta emoțional.
Cinci persoane, printre care și un bebeluș de cinci luni, au ajuns la spital după ce o bicicletă electrică a explodat și a luat foc în interiorul unui lift dintr-o clădire rezidențială, scrie Newsweek.Imaginile cu incidentul, surprinse de camera de supraveghere, arată momentul în care liftul aglomerat s-a umplut de fum, urmat de foc, în câteva secunde.Toți cei cinci răniți au avut nevoie de spitalizare, iar bebelușul de cinci luni și bunica lui, în vârstă de 55 de ani, au avut nevoie de îngrijiri speciale, micuțul aflându-se în stare critică, dar stabilă, în timp ce femeia a suferit arsuri pe 75% din corp.Incidentul a avut loc luni, în sud-vestul Chinei.